आईट्यून्स का इस्तेमाल करना एप-स्टोर का इस्तेमाल करना
सबसे अच्छी और आसान कनेक्टिविटि (connectivity) के लिए सुनिश्चित करें कि आईट्यून्स नवीनतम वर्ज़न पर चल रहा है। आईट्यून्स एप-स्टोर से खरीददारी करने के लिए या मुफ्त में एप्लिकेशन्स डाउनलोड करने के लिए आपको अपनी एप्पल आईडी के साथ साइन इन करना होगा। यह आईडी वही होनी चाहिए जो आपके आईपैड पर इस्तेमाल हो रही है। एप्पल आईडी के साथ साइन इन करने के लिए, “स्टोर” पर क्लिक करें और फ़िर “साइन इन...” पर। आपके आईपैड के साथ एक USB की तार आती है। उसका इस्तेमाल करके अपने आईपैड को अपने कम्प्यूटर के साथ कनैक्ट करें। आईट्यून्स अपने आप ही खुल जाना चाहिए। अगर ऐसा न हो, तो आईट्यून्स को खुद चलाएँ। ऊपरी दाएँ कोने में “आईट्यून्स स्टोर” पर क्लिक करें, या स्टोर चुनें और फ़िर होम। एप-स्टोर खोलने के लिए, स्टोर पेज के सबसे ऊपर स्थित एप्लिकेशन्स टैब पर टैप करें।  आप स्टोर में विशेष एप्लिकेशन्स के लिए सर्च कर सकते हैं या टॉप एप्लिकेशन्स को ब्राउज़ कर सकते हैं। एप्लिकेशन पाने के लिए, एप्लिकेशन के विवरण पृष्ठ पर “फ्री” या “प्राइस” बटन पर क्लिक करें। एप्लिकेशन खरीदने के बाद या फ्री बटन पर क्लिक करने के बाद, आप कम्प्यूटर पर एप्लिकेशन डाउनलोड कर सकते हैं। आपकी नई एप्लिकेशन आपके आईपैड के साथ अपने आप ही सिंक हो जाएगी। आप चुन सकते हैं कि आपके आईपैड के साथ कौन-सी एप्लिकेशन्स सिंक होंगी। डिवाइसिस मेनू साइडबार में दिखाई देगा। अगर आप साइडबार न देख पाएँ, तो “व्यू” पर क्लिक करें और फ़िर “हाइड साइडबार” पर। इससे आपके आईपैड पर एप्लिकेशन मैनेजर खुल जाएगा। सुनिश्चित करें कि आपने स्क्रीन के ऊपर स्थित “सिंक एप्लिकेशन्स” बॉक्स को चुना हुआ है। आप जिस जिस एप्लिकेशन को अपने आईपैड के साख सिंक करना चाहते हैं उन्हें चुनें। जिन एप्लिकेशन्स को आप अपने आईपैड से हटाना चाहते हैं, उन्हें अचयनित (uncheck) करें। आप बनावटी आईपैड स्क्रीन पर एप्लिकेशन्स को ड्रैग और ड्रॉप कर सकते हैं और उन्हें पुनर्व्यवस्थित भी कर सकते हैं। अपने एप्लिकेशन चयन से संतुष्ट होने के बाद, विंडो के नीचे स्थित अप्लाए (apply) बटन पर क्लिक करें। एप्लिकेशन्स आपके आईपैड के साथ सिंक होना शुरु हो जाएँगी। आप स्क्रीन के शीर्ष से सिंक प्रक्रिया को मॉनिटर कर सकते हैं। सिंक प्रक्रिया खत्म होने के बाद, “डिवाइसिस” में अपने आईपैड पर राइट क्लिक करें। “इजेक्ट” को चुनें। इससे आप सुरक्षित रूप से अपने आईपैड को कम्प्यूटर से डिस-कनैक्ट कर पाएँगे। एप-स्टोर से एप्लिकेशन्स डाउनलोड करने के लिए आपको किसी वायरलेस (wireless) नेटवर्क या अपने सेलुलर डेटा प्लान से कनैक्टेड होना पड़ेगा। एप-स्टोर से एप्लिकेशन्स डाउनलोड करने के लिए आपको अपने आईपैड के साथ लिंक की गई एप्पल आईडी चाहिए होगी। इसकी जाँच करने के लिए सेटिंग्स में जाएँ और “आईट्यून्स & एप-स्टोर” को चुनें। आपको मेनू के सबसे ऊपर अपनी एप्पल आईडी दिखनी चाहिए। अगर ऐसा नहीं है, तो ल़ॉग इन करें या नई एप्पल आईडी बनाएँ। अपने आईपैड की होम स्क्रीन पर एप-स्टोर के आइकन को ढूँढें और उस पर क्लिक करें। आप एप-स्टोर के मुख्य पेज पर पहुँच जाएँगे। अगर आपको कोई विशेष एप्लिकेशन चाहिए, तो सर्च बार का प्रयोग करें। सुझाव के लिए टॉप एप्लिकेशन्स में देखें। अपनी पसंद की एप्लिकेशन ढूँढने के बाद उस पर टैप करें। आप डाउनलोड पेज पर पहुँच जाएँगे। एप्लिकेशन चुनने के बाद आपको उसका वर्णन और थोड़े स्क्रीनशॉट्स (screenshots) दिखाए जाएँगे। आप अन्य उपयोगकर्ताओं के रिव्यूस (reviews) भी पढ़ पाएँगे। इस जानकारी को परखकर देखें कि आपको यह एप्लिकेशन चाहिए या नहीं। अगर एप्लिकेशन के लिए पैसे लगेंगे, तो प्राइस दर्शाते हुए एक बटन होगा। अगर एप्लिकेशन मुफ्त है, तो बटन पर “फ्री” लिखा होगा। प्राइस को टैप करके अपनी खरीददारी की पुष्टि करें। एप्लिकेशन खरीदने के बाद या “फ्री” बटन पर टैप करने के बाद, वह बटन “इनस्टॉल (install)” में तबदील हो जाएगा। “इन्स्टॉल” बटन पर टैप करें। एप्लिकेशन आपके आईपैड में डाउनलोड होनी शुरु हो जाएगी। आप लोडिंग वाले वृत्त को देखकर प्रगति की निगरानी कर सकते हैं। कुछ एप्लिकेशन्स बहुत बड़ी होती हैं और डाउनलोड और इन्स्टॉल होने में काफी समय लगाती हैं। अगर आप अभी भी एप्लिकेशन के एप-स्टोर वाले पेज पर हैं, तो “ओपन” बटन पर टैप करें (यह इन्स्टॉल प्रक्रिया खत्म होने के बाद आता है)। वरना, इन्स्टॉल होने के बाद एप्लिकेशन आपकी होम स्क्रीन पर दिखाई देगी और उसे वहाँ से खोला जा सकता है।
आईट्यून्स को अपडेट करें: अपनी एप्पल आईडी के साथ साइन इन करें: अपने आईपैड को अपने कम्प्यूटर के साथ कनैक्ट करें: आईट्यून्स एप-स्टोर से एप्लिकेशन्स लें: डिवाइसिस मेनू से अपने आईपैड को चुनें: एप्लिकेशन्स टैब पर क्लिक करें: चुने कि आप किन एप्लिकेशन्स को सिंक करना चाहते हैं: अपनी एप्लिकेशन्स को सिंक करें: आईपैड को इजेक्ट (eject) करें: सुनिश्चित करें कि आप किसी नेटवर्क से कनैक्टेड हैं: देखें कि आपने अपनी एप्पल आईडी के साथ लॉग इन किया हुआ है: एप-स्टोर खोलें: आपको जो एप्लिकेशन्स चाहिएँ उन्हें ढूँढें: एप्लिकेशन के बारे में पढ़ें: ”फ्री (Free)” या “प्राइस (Price)” बटन पर टैप करें: एप्लिकेशन को इन्स्टॉल करें: अपनी नई एप्लिकेशन को खोलें:
https://www.wikihow.com/Add-Apps-to-iPad https://www.wikihow.com/Add-Apps-to-iPad
Using iTunes Using the App Store